Indrukwekkende cijfers bij Twitters vijfde verjaardag | Internet | PCMweb.nl
Indrukwekkende cijfers bij Twitters vijfde verjaardag
Geschreven door: Ger Elskamp op woensdag 16 maart 2011 09:13 Chris Heunis - Wikipedia
Jan Christiaan 'Chris' Heunis (20 April 1927 – 27 Januarie 2006) was 'n Suid-Afrikaanse regter, politikus, lid van die Nasionale Party en kabinetslid in die regering van John Vorster en PW Botha.
Chris Heunis in 1985
Waarnemende Staatspresident van Suid-Afrika
19 Januarie 1989 – 15 Maart 1989
Minister van Grondwetlike Ontwikkeling
Februarie 1979 – Junie 1979
Minister van die Omgewing
November 1978 – Junie 1979
Uniondale, Unie van Suid-Afrika
27 Januarie 2006 (op 78)
Hy is in 1927 in Uniondale in die Kaapprovinsie (tans Wes-Kaap) gebore. Na hy sy skoolloopbaan in George voltooi het, het hy sy studies in regte voortgesit en het in 1951 'n prokureur geword. Op dieselfde tyd het hy 'n politieke loopbaan begin en die hoof van die Nasionale Party in die George-distrik en 'n lid van die munisipale raad geword. In 1959 is hy in die provinsiale raad verkies.
Heunis is in 1970 in die Volksraad van Suid-Afrika verkies en het in 1974 minister van Indiese sake en toerisme in die regering van John Vorster geword. In 1975 het hy minister van ekonomiese sake geword. In 1979, as lid van PW Botha se regering, het hy deelgeneem in die opstelling van 'n nuwe grondwet, en in 1982 het hy minister van grondwetlike hervorming geword. In hierdie rol het hy die Driekamerparlement voorgestel en die stemreg tot Kleurlinge en Indiërs in aparte kamers van die Suid-Afrikaanse Parlement gegee. Hy het die leier van die Werkersparty, Allan Hendrickse, oortuig om met hierdie hervorming saam te stem.
Gedurende hierdie tyd het hy aan vertroulike informele onderhoude in Port Elizabeth tussen twee NP-verteenwoordigers en twee verteenwoordigers van die ANC deelgeneem. In September 1986 is Heunis eenparig tot leier van die NP in die Kaapprovinsie gekies en het hierdie pos van president PW Botha oorgeneem.
In die begin van 1989 het hy die amp as staatspresident vir die interim van 100 dae toe Pieter Botha 'n serebrale opeenhoping gedoen het, aangeneem. Hy was een van die kandidate vir die leierskap van die Nasionale Party, saam met Pik Botha, Barend du Plessis en Frederik Willem de Klerk, maar is in die tweede ronde van die verkiesings geslaan. Hy vermy 'n nederlaag in die verkiesing van 1987, waarin hy 'n uitdaging van die voormalige NP-LP en diplomaat Denis Worrall in die gesig gestaar het, maar het die sitplek met 39 stemme behou.
Later, nadat Heunis van die politieke lewe afgetree het, en nie aan die verkiesings van 1989 deelgeneem het nie, het hy teruggekeer na sy regspraktyk in Somerset-Wes met sy seun Jakkie Heunis. Hy ontvang 'n eredoktorsgraad in filosofie van die Universiteit Stellenbosch, ere-luitenant-kolonel van die polisie, ere-burger van George en die Grand Cordon van die orde van die Republiek China. Hy was die pa van vier seuns en 'n dogter. Hy is in Januarie 2006 in Somerset-Wes na 'n lang siekbed oorlede.
↑ “Index He–Hn”. Rulers.org. URL besoek op 12 Oktober 2012.
↑ “Chris Heunis dies | Opinion | Mail & Guardian”. Mg.co.za: 28 Januarie 2006. URL besoek op 12 Oktober 2012.
↑ “Chris Heunis is appointed acting president | South African History Online”. Sahistory.org.za: 19 Januarie 1989. URL besoek op 12 Oktober 2012.
Artikel in die Mail en Guardian - Januarie 2006
Nuwe amp Minister van Grondwetlike Ontwikkeling
Alwyn Schlebusch Minister van Binnelandse Sake
1980–1982 Opgevolg deur
Lourens Muller Minister van Vervoer
1979–1980 Opgevolg deur
Fanie Botha Minister van Energie
Februarie–Junie 1979 Opgevolg deur
Schalk van der Merwe Minister van die Omgewing
November 1978–Junie 1979 Opgevolg deur
Owen Horwood Minister van Ekonomiese Sake
1975–1980 Opgevolg deur
Owen Horwood Minister van Toerisme en Indiese Sake
1974–1975 Opgevolg deur
Ontsluit van "https://af.wikipedia.org/w/index.php?title=Chris_Heunis&oldid=1972028"
Last edited on 8 April 2019, at 05:35